Evropska unija: Novi koncept podrške BiH i Zapadnom Balkanu
Uz širok krug mjera Evropske komisije kao pomoći BiH i ostatku regiona, komesar za proširenje EU Olli Rehn vidi ozbiljnu šansu da u apr
Danas je u Briselu predstavljen novi, osnažen koncept podrške evropskim perspektivama BiH i Zapadnog Balkana. Uz širok krug mjera koje Evropska komisija stavlja u pogon kako bi pomogla BiH i ostatku regiona u integracijskim naporima, evropski komesar za proširenje Olli Rehn vidi ozbiljnu šansu da u aprilu bude potpisan Sporazum o stabilizaciji i pridruživanju sa BiH. Taj koncept, smatra gospodin Rehn, u bosanskohercegovačkom slučaju ima višestruk karakter. U najkraćem osnažiće veze BiH sa Briselom i podstaći opredjeljenje njenih političara prema zajedničkom cilju, ističe komesar EU za proširenje, i dodaje: U Evropskoj komisiji, pored ostalog, najavljuju kako će, u nizu pregovora sa državama Zapadnog Balkana o bezviznom režimu za prostor članica EU, uskoro započeti i razgovore sa BiH o modalitetima i zadacima koje treba ispuniti kakko bi Bosanci i Hercegovci bez viza putovali EU. Nadalje, udvostručene su stipendije za studente, fondovi za naučni rad, osnažena je saradnja svih koji ulažu novac na balkanskom prostoru.... Sve u svemu, danas je posebno naglašeno da je Zapadni Balkan region gdje je EU uložila , ulaže i ulagaće najviše. Niti ijedan region u svijetu ne može se pohvaliti da, primjerice, u periodu od 2007. do 2011. godine pred njim stoji takva finansijska linija kakvu je EU otvorila prema Balkanu. Riječ je o vrijednosti od 4 milijarde eura i to, više od bilo čega, pokazuje koliko je Evropljanima stalo do tog prostora. Za uzvrat, EU traži reforme i razvoj demokratskog društva, sposobnog da se jednog dana ravnopravno i punopravno uključi u evropsku porodicu.